ওই কর্মকর্তারা আরো জানিয়েছেন, বিদায়ী আইজিপি দায়িত্ব নেওয়ার সময় সারা দেশে আগুন ও পেট্রল দিয়ে সন্ত্রাসী কর্মকাণ্ডসহ নানা ধরনের নাশকতামূলক কর্মকাণ্ড চলে আসছিল। ওই সময় শহীদুল হক শক্তভাবে তাদের মোকাবেলা করেছিলেন। এবারও একই ধরনের ঘটনা ঘটার আশঙ্কা রয়েছে। এসব ঘটনা যাতে না ঘটে বা ঘটলে তাত্ক্ষণিক প্রতিরোধ করতে হবে নতুন আইজিপিকে। তা ছাড়া নাশকতা মামলাগুলো দ্রুত নিষ্পত্তির ব্যবস্থা নিতে হবে।